《同茅山人过胡上舍园亭作》
明代·胡应麟

面面珠帘护绿萝，平湖十里漾清波。长风广榭飘梧竹，细雨孤亭拆芰荷。

愁绪顿随秋色远，赏心殊为暮凉多。相逢大有高阳兴，不驻征骖奈尔何。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。